Til eru margar sögur um fræknu stríðshetjuna Mulan.
En, forfeður, þetta er mín saga.
Hér er hún.
Lítil spíra, alveg græn...
sem veit ekki af hnífsblaðinu.
Ef þið ættuð slíka dóttur,
með chi, sjálfa óþrjótandi lífsorkuna,
sjáanlega í hverri hreyfingu,
gætuð þið sagt henni að aðeins sonur mætti beita chi-inu?
Að slík dóttir gæti boðað skömm, vansæmd og útlegð?
Forfeður, það gat ég ekki.
Komdu hingað.
Þetta er sú síðasta.
Varlega.
Mulan. Gleymdu hænunni.
Hún kemur aftur.
Nei!
Segðu mér að þetta sé ekki verk systur þinnar.
Mulan, hafðu hemil á þér.
Mulan! Hlustaðu á mig.
Nei!
Mulan, hvað gerðist þegar þú féllst fram af þakinu?
Þú varst eins og fugl.
Ekki tapa þér. Það er kónguló í hárinu á þér.
Þú veist að ég er hrædd við kóngulær.
Ertu nokkuð að plata, Mulan?
Engar áhyggjur. Ef þú situr bara grafkyrr...
skal ég kremja hana.
Ég segi þetta vegna þess að ég reyni að vernda Mulan.
Mulan er ung og hún er enn að læra að sýna sjálfsstjórn.
Þú afsakar hana.
Þú gleymir því að Mulan er dóttir, ekki sonur.
Dóttir færir okkur sæmd með hjónabandi.
Hvaða maður sem er yrði lánsamur að kvænast annarri dætra okkar.
Líka Mulan.
Hver vill kvænast stúlku sem stekkur á milli húsþaka og eltir hænur?
Xiu er aldrei til vandræða.
Hjúskaparmiðlarinn finnur góðan eiginmann handa henni.
En ég hef áhyggjur af Mulan.
Hún verður kölluð norn.
Þú verður að eiga orð við hana.
Veistu hvers vegna það er fönix við inngang helgiskrínsins?
Hún er sendiboði forfeðra okkar.
En ég braut hana.
Sumir segja að fönix eyðist í eldi
en rísi aftur úr öskunni.
Hún ætti að þola vængbrot.
Chi-ið er öflugt í þér, Mulan.
En chi er fyrir stríðsmenn...
ekki dætur.
Bráðum verður þú ung kona
og það er kominn tími til þess
að þú felir náðargjöf þína.
Að þú þaggir niður í þeirri rödd.
Ég segi það til að vernda þig.
Það er mín skylda.
Það er þín skylda að vera fjölskyldunni til sóma.
Heldurðu að þú getir það?
Á SILKIVEGINUM Í NORÐVESTUR-KÍNA
Róranar? Það getur ekki verið.
Lokið hliðunum!
Drepið leiðtogann!
Þú. Þú dugar.
KEISARABORGIN Í MIÐ-KÍNA
Yðar hátign...
sex setuliðsdeildir í norðri, á Silkiveginum,
féllu í samstilltum árásum.
Öll viðskipti hafa raskast.
Ef við bregðumst ekki við þessu gæti það endað með hruni ríkisins.
Hvað með þegna mína?
Þeim var slátrað.
Þessi hermaður er eini eftirlifandinn.
Ég óttast frekari árásir.
Hver ber ábyrgð á þessu?
Róranar, yðar hátign.
Leiðtogi þeirra kallar sig Böri Khan.
Ég drap Böri Khan.
Þetta er sonur hans.
Hann sameinaði ættbálkana og endurreisti her Rórana.
Ef ég má, yðar göfgi.
Þú mátt tala.
Böri Khan berst við hlið konu.
Chi-ið hennar er ólýsanlegt.
Það er enginn staður fyrir nornir í þessu ríki.
Það er bannað að nota chi til skaðlegra verka.
En það er máttur hennar sem leiðir her Rórana til sigurs.
Hún þjálfaði sveit skuggahermanna til að aðstoða Böri Khan.
Við óttumst ekki svartagaldur.
Við rústum þessum her Rórana og norn þeirra.
Svo hljóðar tilskipun mín:
Við söfnum í mikinn her.
Hver fjölskylda gefur einn karlmann.
Við verndum ástkæra þjóð okkar
og gjörsigrum þessa morðingja.
Sendið veldisherinn af stað.
Keisaraveldinu verður ekki ógnað.
Hefurðu fréttir að færa mér?
Keisarinn sendir herlið til að verja Silkiveginn.
Gott.
Við leggjum hvert setulið að velli þar til veldisherinn er knésettur.
Og þá...
liggur Keisaraborgin vel við höggi.
Þá get ég drepið keisarann.
Þú komst að góðum notum, norn.
Ekki norn.
Stríðskappi.
Ég gæti rifið þig í sundur áður en þú deplar auga.
En þú gerir það ekki.
Mundu hvað þú þráir.
Stað, þar sem kraftar þínir verða ekki taldir illir.
Stað, þar sem þér er tekið eins og þú ert.
Þú færð ekki það sem þú þráir án mín.
Þegar ég fann þig ráfandi aleina um auðnina
þá varstu útlagi.
Fyrirlitin hundstík.
Þegar ég sit í hásætinu eignast sú hundstík heimili.
Við ljúkum því sem við hófum.
Þú sérð til þess að ekkert og enginn standi í vegi fyrir mér.
Við Svartvindur sáum tvær kanínur hlaupa hlið við hlið.
Mér sýndist þær vera af sitthvoru kyni.
Maður getur ekki verið viss þegar þær hlaupa svona hratt.
Ég ætla að reyna að finna þær aftur á morgun.
Kannski verða þær þarna.
Við færum frábærar fréttir.
Hjúskaparmiðlarinn fann hentugan maka handa þér.
Já, Mulan, þetta er ákveðið.
Komdu og sestu.
Þetta er fjölskyldunni fyrir bestu.
Já.
Fyrir bestu.
Ég verð okkur öllum til sóma.
Það er blessun að vera í návist svona heillandi kvenna.
Þetta verður án efa örlagaríkur dagur fyrir Hua...
Skiptir ekki máli. Við megum ekki vera seinar.
Ég er glorhungruð.
Ég sagði að þú mættir ekki borða. Það skemmir förðunina.
Ofsafenginn vetrarbylur skemmir ekki þessa förðun.
Xiu, líttu framan í mig. Hvernig líður mér?
Ég hef ekki glóru.
Nákvæmlega.
Svona er ég döpur á svip og svona er ég forvitin.
Nú er ég ringluð.
Þögul.
Yfirveguð.
Þokkafull.
Fáguð.
Örugg.
Kurteis.
Þetta eru kostirnir...
sem við finnum hjá góðri eiginkonu.
Þetta eru kostirnir...
sem við finnum hjá Mulan.
Þegar eiginkonan þjónar eiginmanni sínum
verður hún að vera hljóðlát.
Hún verður að vera...
ósýnileg.
Hún verður að vera...
Er eitthvað að?
Nei, frú Hjúskaparmiðlari. Þakka þér fyrir.
Það er venjan að ketillinn...
sé geymdur á miðju borðinu.
Já, ég skil.
En ég held að það sé betra að hafa ketilinn þarna.
Færðu ketilinn.
Stúlka!
Mikil er vansæmd Hua-fjölskyldunnar.
Þeim hefur ekki tekist að ala upp góða dóttur.
Þegnar!
Við höfum mátt þola árásir innrásarliðs úr norðri.
Ríkið okkar á í stríði.
Samkvæmt tilskipun hans hátignar, Himnasonarins,
verður hver fjölskylda að leggja til einn karlmann í herinn.
Einn karlmann frá hverju heimili.
Wáng-fjölskyldan.
Chin-fjölskyldan.
Dù-fjölskyldan.
Hua-fjölskyldan.
Ég heiti Hua Zhou.
Ég barðist með veldishernum í síðasta stríði gegn innrásarliðinu.
Áttu engan son sem getur barist?
Mér auðnaðist að eignast tvær dætur.
Ég mun berjast.
Nei, þetta eykur aðeins á niðurlægingu hans.
Á ég að hjálpa þér?
Nei.
Liu-fjölskyldan.
Wei-fjölskyldan.
Þú ert stríðshetja.
Þú hefur þegar fært svo miklar fórnir.
Ertu að leggja til...
að fjölskyldan okkar hlýði ekki tilskipun keisarans?
Hvernig geturðu barist...?
Ég er faðirinn.
Það er skylda mín að vera fjölskyldunni til sóma í bardaga.
Þú ert dóttirin!
Sættu þig við þína stöðu.
Við verðum að vera sterkar.
Í þetta sinn á hann ekki afturkvæmt.
Þetta er svo fallegt.
Fallegt verkfæri...
til skelfilegra verka.
Fönix.
Manstu?
Hún hefur fylgt mér til orrustu áður og hún fylgir mér aftur núna.
Hún segir forfeðrum okkar að ég hafi sýnt tryggð,
hugrekki og heilindi.
Ég vildi að ég væri huguð eins og þú.
Það er ekkert hugrekki án ótta.
En, faðir...
Þú verður að vera hugrökk, Mulan.
Fyrir móður þína og systur.
Fyrir mig.
Það er skylda mín að berjast.
Minn er heiðurinn að fórna mér fyrir keisarann.
Ef ég væri sonur þinn þyrftirðu þess ekki.
Ég myndi ekki vilja breyta neinu í lífi mínu.
Reynum öll að hvíla okkur.
Ég fer í fyrramálið.
"Tryggð, hugrekki og heilindi."
Sverðið mitt.
Brynklæðin mín. Þetta er allt horfið.
Hver hefur gert þetta?
Herkvaðningin.
Þetta var Mulan.
Þú verður að stöðva hana. Innrásarliðið drepur hana.
Ef ég kem upp um lygina drepa okkar menn hana.
Forfeður, æruverðuga fönix,
ættarverndari, ég grátbið ykkur...
vakið yfir dóttur minni, Mulan.
Hún gerði hræðileg mistök.
Ég kenndi henni of seint að sætta sig við stöðu sína.
Ég lét undan henni.
Hún er græskulaus um heiminn.
Um karlmenn.
Og um illsku stríðs.
Og nú er hún í mikilli hættu.
Ég bið þig, æruverðuga fönix...
veittu henni vernd.
Síðasta eplið okkar.
Þú þarfnast þess meira en ég.
Við ættum að vera komin.
Heldurðu að við séum villt?
Fönix.
Þangað þyrptust að menn hvaðanæva af landinu.
Fyrir henni var þetta framandi og frumstæður hópur.
Ef hún ætlaði að felast á meðal þeirra varð hún að verða ein þeirra.
Ég heiti Cricket.
Mamma segir að ég hafi fæðst undir heillavænlegu tungli.
Þess vegna segir hún að ég boði gæfu.
Viltu aðstoð, litli minn?
Ef þú móðgar mig aftur færðu að kenna á sverði mínu.
Slíðraðu sverðið. -Eða hvað?
Ég er yfirmaður ykkar.
Engin átök hér. Er það skilið?
Já, foringi.
Notaðu röddina, hermaður.
Já, foringi.
Hvað heitir þú?
Hua Jun, foringi.
Er þetta ættarsverðið?
Það tilheyrir föður mínum, Hua Zhou.
Allir í röð.
Fyrirgefðu, Ling.
Skilaðu þessu. Þetta er ekki fyndið.
Po, gríptu.
Ég sagði ykkur að fara í sturtu.
Sturtu? -Sturtu.
Þið lyktið skelfilega.
Hver vill vera næturvörður? -Ég.
Ég býð mig fram, herra.
Þjófnaður.
Refsing, dauði.
Liðhlaup. Refsing, dauði.
Að koma með konur hingað eða eiga samneyti við konur.
Refsing, dauði.
Óheiðarleiki. Refsing...
brottrekstur og skömm.
Skömm fyrir ykkur, skömm fyrir fjölskylduna,
skömm fyrir þorp ykkar og skömm fyrir þjóð ykkar.
Við ætlum að gera hvern einasta ykkar að karlmanni.
Skjótið!
Aðeins sá sterkasti nær upp á tindinn.
Þið þurfið að gefa allt.
Beina handleggi.
Upp með þá. Í axlarhæð.
Styrkið hugann.
Ekki hætta.
Er hann að gráta?
Skjótið!
Skilið þessu.
Longwei, farðu í herskálann eins og skot.
Eins og skot.
Óheiðarleiki. Refsing, brottrekstur.
Skömm.
Við vorum pöruð saman fyrir 28 dögum.
Hún heitir Li Li.
Húðin á henni er mjólkurhvít.
Fingurnir eins og mjúkar hvítar rætur á vorlauk.
Ling er rómantískur.
Augun eins og morgundögg.
Ég vil hafa konurnar bústnar.
Með sterkar, breiðar mjaðmir.
Ég vil kyssa konur með kirsuberjarauðar varir.
Mér er sama um útlitið. -Sammála.
En hún þarf að kunna að elda.
Segðu okkur, Hua Jun.
Hvernig er fyrirmyndarkonan þín?
Fyrirmyndarkonan mín er hugrökk.
Hugrökk kona? -Já.
Og hún er með kímnigáfu.
Hún er líka gáfuð. -Gáfuð?
Hvernig lítur hún út? -Það skiptir ekki máli.
Hugrekki, kímnigáfa og greind.
Hua Jun lýsir ekki konu.
Hann lýsir mér.
Þetta ert ekki þú, Yao. Síður en svo.
Ekki þú.
Hua Jun.
Ekki láta þá pirra þig.
Allra síst asnann Yao.
Ert þú trúlofaður? Má ég spyrja?
Nei.
Ég meina jú, ég var það.
Næstum því.
Það gekk ekki upp.
Þar varstu heppinn.
Hvernig veit ég hvernig ég á að tala við konu...
hvað þá að vera kvæntur henni?
Talaðu bara við hana eins og þú talar við mig núna.
Ég vildi að það væri svo einfalt.
Hvað ef hún kann ekki vel við mig?
Hún gerir það.
Ég held að hún geri það. Maður veit aldrei með þessar konur.
Þú ættir að íhuga að sleppa næturvaktinni og fara í sturtu.
Það er skítalykt af þér, vinur.
Fíflið þitt.
Nú sjá allir þetta.
Þú verður að fela chi-ið þitt.
Hua Jun!
Hvern hefði grunað það?
Þvílíkur morðingi.
Það er óþefur af þér.
Hefurðu ekkert farið í sturtu?
Þú lyktar illa.
Hua Jun.
Gott að ég fann þig.
Þú ákvaðst loks að þrífa þig.
Fimmta herfylki þakkar þér.
Ég kom hingað til að fá næði.
Hvað var þetta í dag?
Þetta var ótrúlegt.
Ég vil ekki tala um það. -Hvers vegna ekki?
Ég trúi ekki að þú hafir haldið þessum hæfileika leyndum.
Hvað fleira hefurðu falið?
Ekki neitt.
Láttu mig í friði.
Hua Jun, samband okkar fór illa af stað.
Getum við verið vinir?
Ég er ekki vinur þinn.
Gott og vel. En þú ert jafnoki minn.
Við berjumst saman gegn sameiginlegum óvini.
Ég geri allt til að vernda hina.
Þú mátt snúa baki við mér
en þegar við berjumst skaltu ekki snúa baki við þeim.
Ég býð leiðtoga tólf ættbálka Rórana velkomna
nú þegar lokasigurinn nálgast.
Brátt verður Keisaraborgin okkar.
En við stólum á norn.
Já, norn.
Norninni er ekki treystandi.
Hún ógnar okkur ekki.
Nú er nóg komið!
Þið getið treyst því...
að nornin þjónar mér og þannig okkur öllum.
Hún veit hver meistarinn er.
Hugsið um framtíð okkar.
Þetta, kæru vinir...
er aðeins forsmekkurinn af því sem koma skal.
Frá Keisaraborginni...
mun ríkidæmið streyma eins og öflugt fljót.
Mér er sama um ríkidæmi.
Hversu mikið gull getur hirðingi borið?
Þá lofa ég ykkur hefnd...
fyrir löndin sem við misstum í hendur veldisins.
Fyrir skömmina sem fylgdi síðasta stríði.
Fyrir föður minn sem keisarinn myrti.
Ef gullið nægir ekki...
gef ég ykkur blóð.
Brýnið sverð ykkar.
Okkar stund er runnin upp.
Nú veit ég það. Ég þjóna þér.
Ég er þrællinn.
Þú skalt alls ekki gleyma því.
Þarna, norn. Næsta setulið.
Rústaðu því.
Hua Jun.
Tung foringi vill ræða við þig.
Hua Jun, foringi.
Komdu inn.
Hua Jun.
Þú virðist hafa falið eitthvað.
Foringi... -Ég skynjaði það við fyrstu kynni.
En nú er ég handviss.
Ég hef sjálfur leynt svolitlu.
Ég þekki föður þinn.
Hann var frækinn hermaður.
Í þér, Hua Jun...
sé ég skugga sverðs hans.
Kannski hefur sá skuggi verið þér mikil byrði.
Láttu ekki arfleifð föður þíns halda aftur af þér.
Þú verður að leggja rækt við náðargáfu þína.
Herra.
Chi-ið er öflugt í þér, Hua Jun.
Því felurðu það?
Ég veit það ekki.
Chi gegnsýrir alheiminn og allar lifandi verur.
Við fæðumst öll með það.
En aðeins sá allra sannasti nær djúpstæðri tengingu við sitt chi
og verður frækinn stríðsmaður.
Friðsæll eins og skógurinn...
en logandi hið innra.
Óvinir okkar eru margir.
Þeir eru miskunnarlausir og óútreiknanlegir.
En líkamlegu afli þarf ekki að mæta með jöfnu afli.
Stríðsmaðurinn lætur undan aflinu og beinir því á aðra braut.
Ókostum má snúa í yfirburði.
Oft veltir lítil þúfa þungu hlassi.
Fleiri setulið hafa beðið ósigur fyrir innrásarliðinu að norðan.
Við höfum verið kallaðir til orrustu þótt þjálfun sé ekki lokið.
Við förum til að verja setuliðið í fjöllunum
gegn innrás Rórana.
Hingað til hafið þið verið drengir í hermannaleik.
Í dag verðið þið karlmenn.
Nú sverjið þið hermannseiðinn
og heitið tryggð við dyggðirnar þrjár.
Óvinurinn býr ekki yfir neinni þeirra
og verður þess vegna sigraður.
Munið það þegar þið mætið honum á vígvellinum.
Sverð úr slíðrum!
Tryggð. -Tryggð!
Hugrekki. -Hugrekki!
Heilindi. -Heilindi!
Slíðrið sverðin!
Inn!
Tung foringi, þetta er Hua Jun.
Þú mátt koma inn.
Tung foringi, það er svolítið sem mér liggur þungt á hjarta.
Ég verð að játa það.
Það tengist dyggðunum þremur.
Það er engin skömm að því að óttast fyrir bardaga.
Það er mun frekar vitnisburður um heiðarleika
að játa slíkar efasemdir.
Já, foringi. En hinar dyggðirnar...
Hua Jun.
Þú ert góður maður.
Kannski fylgirðu mér einn daginn í þorpið mitt
og ég kynni þig fyrir dóttur minni.
Og hjúskaparmiðlara þorpsins.
Já, foringi. Það yrði mér mikill heiður.
Ég hlakka til að sjá svipinn á föður þínum
þegar þú færir honum fréttirnar.
Fjórða herfylki.
Þetta er verk Böris Khan.
Það er enginn eftir.
Fjallasetuliðið tekur vel á móti
Fimmta herfylki hans hátignar.
Útsendarar við hliðið.
Böri Khan og menn hans eru í hálfs dags fjarlægð.
Þeir búa sig undir orrustu.
Við erum bornir ofurliði.
Búið ykkur undir umsátur. -Nei.
Sá sem á upptökin nær stjórn á óvininum.
Við förum í dagrenningu.
Eitthvað sem ég á að segja mæðrum ykkar þegar þið deyið?
Þetta er ekki fyndið.
Hvað er að? Ertu hræddur?
Nei.
Hver veit hvort við lifum morgundaginn af?
Kannski hittumst við aldrei aftur.
Faðir minn sagði eitt sinn:
"Það er ekkert hugrekki án ótta."
Og hvað?
Þetta er eðlilegt.
Mér finnst það ekki eðlilegt.
Hlustið allir á mig.
Við lifum þetta af.
Ég ábyrgist það.
Því að ég vernda ykkur.
Við verndum hver annan.
Berjumst hver fyrir annan.
Nema þú, Yao.
Ég gæti notað tækifærið og drepið þig sjálfur.
Þeir komu til móts við okkur.
Djarfur leikur sem breytir engu.
Áætlunin stendur.
Sækið fram!
Spjótberar, til hliðar!
Bogmenn, tilbúnir!
Miðið!
Skjótið!
Þessi gunga hörfar. Eltið þá!
Vinstri hlið! Árás!
Þú ert norn.
Er ég það?
En hver ert þú?
Ég er Hua Jun.
Hermaður í veldisher keisarans.
Lygari.
Ósannsöglin veikir þig.
Hún eitrar chi-ið þitt.
Ég spyr þig aftur...
hver ert þú?
Ég er Hua Jun.
Hermaður í veldisher keisarans.
Þá deyrðu við að þykjast vera eitthvað annað en þú ert.
Og Hua Jun dó vissulega.
Því að lygin getur ekki lifað lengi.
En Mulan...
Mulan lifði.
"Heilindi."
Norn!
Hún er norn!
Í varnarstöðu!
Ekki flýja. Höldum fylkingunni.
Núna!
Skjótið!
Nei!
Þeir miða á okkur. Við deyjum ef við erum kyrrir.
Óvinir í hlíðinni. Snúið ykkur við.
Skjótið! Skjótið!
Snúið þessu við.
Áfram! Áfram!
Skjótið!
Forðum okkur!
Cricket!
Farðu! Farðu!
Honghui!
Náið áttum.
Finnið félaga ykkar.
Óvinurinn var sigraður.
Qiang liðþjálfi. Hóaðu mennina aftur saman.
Hefur einhver séð Hua Jun?
Sástu Hua Jun?
Hua Jun?
Ég heiti Hua Mulan.
Fyrirgefið mér.
Er hann stelpa?
Þú villtir á þér heimildir.
Þú hefur svikið hersveitina.
Þú hefur smánað Hua-fjölskylduna.
Foringi... -Svik þín eru mér til skammar.
Foringi, hvaða refsingu hlýtur þessi lygari?
Brottrekstur.
Ég vil frekar vera tekin af lífi.
Héðan í frá ert þú rekin úr veldisher keisarans.
Ef þú lætur sjá þig hérna aftur
uppfyllum við ósk þína um dauðarefsinguna.
Þú getur aldrei farið heim.
Vansæmd þín er dauðanum verri.
Ég skil þetta.
Ég var stúlka eins og þú þegar fólkið snerist gegn mér.
Heldurðu að ég hafi ekki þráð göfugri vegferð?
Ég hef lifað í útlegð.
Án ríkis, án þorps og án fjölskyldu.
Við erum eins.
Við erum það ekki. -Jú, víst.
Því meiri mátt sem ég sýndi þeim mun meira varð mótlætið.
Alveg eins og hjá þér.
Þú bjargaðir öllum í dag en þeir snerust samt gegn þér.
Þú ert rétt að byrja að átta þig á mætti þínum.
Gakktu mér við hlið.
Við verðum sterkari saman.
Þú fylgir hugleysingja. Leiðtoga sem hörfar undan bardaga.
Böri Khan hörfaði ekki undan bardaga.
Þessi hugleysingi mun hertaka Keisaraborgina
og þá fellur keisarinn ykkar.
Það má ekki gerast.
En það er að gerast núna.
Gakktu í lið með mér.
Mörkum okkar stöðu saman.
Ég þekki mína stöðu.
Það er skylda mín...
að berjast fyrir ríkið og vernda keisarann.
Tung foringi!
Hvað á þetta að þýða?
Tung foringi, förum til keisarans. Hann er í lífshættu.
Keisarinn hefur aldrei verið öruggari.
Böri Khan telur ykkur trú um það.
Þú verður að hlusta á mig.
Liðþjálfi, réttu mér sverðið mitt.
Dreptu mig ef þú þarft, en fyrst skaltu hlusta.
Árásirnar á setuliðin áttu að villa um fyrir okkur.
Khan fékk her okkar til að einblína á Silkiveginn
til að geta laumast í Keisaraborgina og drepið keisarann.
Böri Khan er langt á undan okkur. Veldisherinn stöðvar hann ekki.
En kannski gæti litlum og sérþjálfuðum hóp tekist það.
Með rétta skipulaginu...
getur lítil þúfa velt þungu hlassi.
Aðeins flón hlustar á einhvern sem byggir tilvist sína á lygi.
Þú hefðir trúað Hua Jun.
Því trúirðu ekki Hua Mulan?
Hún fórnaði öllu með því að sýna hver hún væri.
Hún er hugrakkari en nokkur maður hérna.
Og hún er besti stríðskappi okkar.
Ég trúi Hua Mulan. -Ég trúi Hua Mulan.
Hua Mulan...
gjörðir þínir hafa kallað skömm og vansæmd yfir hersveitina,
ríkið allt og fjölskyldu þína.
En tryggð þín og hugrekki eru óumdeilanleg.
Þú ferð fremst í flokki til Keisaraborgarinnar.
Gerið hrossin klár.
Yðar hátign. Má ég eiga við þig orð í einrúmi?
Þrátt fyrir sigurinn gegn herliði Rórana
hafa njósnarar tilkynnt mér að Böri Khan sé kominn í borgina.
Hann kom sér fyrir í Nýju höllinni.
Hann skorar þig á hólm.
Gerðu verðina klára.
Förum samstundis að byggingarsvæðinu.
Yðar náð, það er allt of hættulegt.
Þögn!
Þjóð mín hefur þjáðst nóg.
Nú verð ég að bregðast við.
Ég drep þennan Böri Khan rétt eins og ég drap föður hans.
Með eigin höndum.
Safnið saman öllum vörðum keisarans á þessu torgi.
Það á við um hvern einasta vörð úr hverjum turni og frá hverju hliði.
En hver verndar borgina?
Efast þú um dómgreind hans hátignar, keisarans?
Auðvitað ekki, kanslari. Ég geng strax í verkið.
Stundin er runnin upp.
Hliðin eru opin!
Göturnar eru auðar. Því eru engir verðir hérna?
Fyrirsát!
Verndaðu keisarann!
Hjálpið henni í gegn!
Víkið ekki frá henni. Hún verður að komast í gegn.
Ekki áttirðu von á heiðarlegum bardaga?
Hvernig sannfærðirðu kanslarann minn um að svíkja mig?
Þetta var ekki kanslarinn þinn.
Núna!
Farið til hinna. Hertakið borgina.
Drepið hvern einasta hermann keisarans.
Finndu keisarann.
Við höldum aftur af þeim.
Þangað til næst, Honghui.
Farðu! Farðu!
Læstu dyrunum.
Yðar hátign, ég heiti Hua Mulan úr Fimmta herfylki.
Ég kom til að vernda þig.
Óhugsandi.
Kona sem leiðir her karlmanna.
Hvar er keisarinn?
Þú hafðir rétt fyrir þér.
Við erum eins.
En það er einn munur.
Þú nýtur viðurkenningar þeirra en það mun ég aldrei gera.
Þú sagðir að vegferð mín væri óhugsandi.
Þó stend ég hérna.
Það sannar að við getum fundið okkar stað.
Nei.
Það er um seinan fyrir mig.
Þú getur enn valið göfugu leiðina.
Það er ekki um seinan.
Gerðu það.
Ég þarfnast aðstoðar þinnar.
Hvar er keisarinn?
Þeir segja að þessi höll sé reist til heiðurs föður þínum.
Og til heiðurs föður mínum...
skalt þú deyja hérna.
Eða ætti ég frekar að segja "brenna"?
Hver kemur þér til bjargar, Himnasonur?
Hvar eru synir veldisins?
Ég skal segja þér það.
Skornir af sverðum okkar. Gataðir af örvum okkar.
Hver kemur þér til bjargar?
Hvað ert þú að gera hérna?
Árásin hefur mætt gríðarlegri andspyrnu.
Frá hverjum? -Ungri konu...
úr litlu þorpi.
Stelpu?
Konu.
Stríðskappa.
Kona fer fyrir hernum.
Hún er engin fyrirlitin hundstík.
Þú vísaðir henni hingað.
Markaðu þér stöðu...
Mulan.
Stúlkan sem er komin til að bjarga keisaraveldinu.
Nei!
Stattu á fætur.
Þú ert frækinn stríðsmaður.
Rístu upp eins og fönix.
Berstu fyrir ríkið og þegna þess.
Stattu upp, hermaður.
Hvað heitir þú?
Yðar keisaralega hátign, Hua Mulan.
Hua Mulan, þjóðin stendur í mikilli þakkarskuld við þig.
Ég á þér lífið að þakka.
Í þakklætisskyni fyrir þjónustu þína og hollustu
býð ég þér fasta stöðu
meðal fræknustu stríðsmanna okkar
sem foringi í varðsveit keisarans.
Yðar hátign.
Það er mikill heiður að hljóta svo einstakt boð
en með auðmjúkri afsökunarbeiðni
verð ég að hafna boðinu.
Ég fór að heiman í skjóli nætur
og brást trausti fjölskyldunnar.
Ég vissi að ákvarðanir mínar gætu valdið þeim vansæmd.
Síðan þá...
hef ég svarið eið
um að tileinka mér tryggð, hugrekki og heilindi.
Til að efna þann eið
verð ég að snúa aftur heim og bæta fjölskyldunni skaðann.
Gott og vel, Hua Mulan.
Hollusta við fjölskylduna er önnur höfuðdyggð.
Þú mátt ekki fara.
Keisarinn gaf mér leyfi...
en ekki þú?
Þú hefur ekki kvatt mig.
Vertu sæll, Honghui.
Viltu ekki enn taka í höndina á mér?
Við sjáumst síðar, Hua Mulan.
Mulan er komin heim.
Mulan!
Mulan?
Mamma!
Mulan!
Það er svo margt sem ég vil spyrja um.
Segðu mér frá þér fyrst.
Ég er trúlofuð.
Hvernig er hann?
Myndarlegur og feiminn en óhræddur við kóngulær.
Mulan. -Ég samgleðst þér.
Fyrirgefðu mér, faðir.
Ég stal hestinum þínum.
Ég stal sverðinu þínu og brynklæðunum þínum.
Og sverðið... Ég týndi því.
Sverðið er glatað.
Nú skil ég...
hve mikils virði sverðið var þér.
En dóttir mín er mér meira virði en nokkuð annað.
Ég ætti frekar að biðja þig fyrirgefningar.
Kjánalegt stolt mitt hrakti þig á braut.
Einn stríðsmaður þekkir annan.
Þú varst alltaf til staðar
en nú sé ég þig í fyrsta sinn.
Komdu sæll, gamli vinur.
Tung Yong.
Það er mér heiður að taka á móti þér og keisaravörðunum.
En ef þú ert kominn til þess að refsa Mulan
þarftu að komast fram hjá mér fyrst.
Þess verður ekki þörf.
Samkvæmt skipun hins háttvirta keisara
færum við Hua Mulan þessa gjöf.
Hún bjargaði keisaraveldinu.
Allt ríkið stendur í þakkarskuld við hana.
Hún hefur verið forfeðrum sínum til sóma
eins og fjölskyldunni, þorpinu sínu
og þjóð sinni.
Eins og sönnum stríðskappa sæmir
er sverðið merkt höfuðdyggðunum.
Tryggð, hugrekki og heilindum.
En hver er þessi fjórða dyggð?
Lestu þetta upphátt, Mulan.
"Hollusta við fjölskylduna."
Þú hefur verið okkur öllum til sóma.
Keisarinn hvetur þig til að endurskoða boðið
um að ganga í hóp fræknustu stríðsmanna okkar
sem foringi í varðsveit keisarans.
Hann bíður eftir svari þínu.
Litla spíran hefur náð til himna
og forfeðurnir hylla hana á himnahvelfingunni.
Stúlkan varð að hermanni.
Hermaðurinn varð að leiðtoga.
Og leiðtoginn...
varð að goðsögn.